钦定古今图书集成/明伦汇编/氏族典/第217卷 > 《廖用贤尚友录》 > 罗从彦
## 钦定古今图书集成/明伦汇编/氏族典/第217卷 > 《廖用贤尚友录》 > 罗从彦

按《宋史罗从彦传》：“从彦字仲素，南剑人。以累举恩为
惠州博罗县主簿。闻同郡杨时得河南程氏学，慨然
慕之，及时为萧山令，遂徒步往学焉。尝与时讲《易》，至
乾九四爻，云：‘伊川说甚善’。从彦即鬻田走洛，见颐问
之，颐反复以告，从彦乃归。筑室山中，绝意仕进，终日
端坐，间谒时将溪上，吟咏而归，恒充然自得焉。尝采”
祖宗故事为《遵尧录》，靖康中，拟献阙下，会国难不果。
朱熹谓龟山倡道东南，士之游其门者甚众，然潜思
力行，任重诣极，如仲素一人而已。绍兴中卒。学者称
之曰“豫章先生。”淳祐间，谥文质。

===罗志冲===按《万姓统谱》志“冲，合州人，潜心六经，最精于《易》，作解
发明程氏为多。”